Un melitar ye una presona que fa d'o servicio en as Fuerzas Armatas regulars d'un país o suyo medio de vida. Enquadrato asinas en as Fuerzas Armatas, i ocupa un puesto hierarquico, conoixito como rango u grau. Ista caracteristica esferencia a lo melitar, perteneixient a una organización controlata directament por o estato, d'as fuerzas paramelitars que no se troban baixo o suyo control; o melitar ye asinas identificato por bells signos distintivos externos, como o suyo uniforme y por a suya pertenencia a una unidat melitar hierarquicament organizata. Cal parar cuenta que a composición d'as Fuerzas Armatas puet estar voluntaria u tamién por o sistema de leva d'entre os civils ta encorporar-los-ie temporalment.